Nazionalismo quebequés - Biquipedia, a enziclopedia libre

# Nazionalismo quebequés

### De Biquipedia

Bandera de Quebec

O nazionalismo quebequés ye un mobimiento nazionalista contemporanio, resultato d'a eboluzión u madurazión d'os nazionalismos baxo-canadiense y franco-canadiense. Abiendo d'eboluzionar en una America anglesa e con atra cultura diferent, o nazionalismo en Quebec se'n tornó en un sentimiento d'esferenzia fren á l'atra cultura e una buelta á las radizes franzesas.

Aun cuán en a primera metat d'o sieglo XX o nazionalismo quebequés puede considerar-se como un mobimiento débil, as elezions de 1962 sennificaron un claro trunfo ta os partidarios d'una mayor autonomía en o seno d'a confederazión, tendenzia que se afirmó posteriorment.

Por atro canto os grupos independentistas que destacoron en a decada de 1960 no logroron consolidar-sen plenament, anque rezibioron una notable empente dezaga d'a besita de Charles de Gaulle a Quebec (chulio-agosto de 1967). L'autibidat d'os separatistas deribó allora en azions terroristas, como lo secuestro e l'asesinato d'o Menistro de Treballo e bize-primer Pierre Laporte, reyalizato por o Frente de Liberazión de Quebec (Front de Libération du Québec, FLQ). Iste mismo año, o Gubierno federal de Canadá azeutó lo franzés como luenga co-ofizial ta frenar a corrient nazionalista.

En as elezions de 1973, ganatas por o Partito Liberal de Quebec (Parti Libéral du Quebec, PLQ), o rezient creyato Partito Quebequés (Parti Québécois, PQ) consiguió lo 30% d'os botos, e benzereba posteriorment en as elezions de nobiembre de 1976.

Retrieved from "http://an.wikipedia.org../../../n/a/z/Nazionalismo_quebequ%C3%A9s.html"

Categoría: Nazionalismo

##### Views

- Articlo
- Descusión
- Current revision

##### Rechirar

##### Atras luengas

- English
- Español
- Français
- Galego